ตอนนี้มีอาการเหมือนคนท้องทุกอย่าง แต่ไปหาบอกว่าน่าจะเป็นถุงน้ำในรังไข่ เพราะมีอาการเหมือนคนท้องแต่ไม่ท้อง ก่อนจะไปหามีไข้ตัวร้อน เวียนหัว ปวดหัว หนักหัว ใจสั่น เจ็บคอ ใจเต้นแรง นอนไม่หลับ ปวดตัวไปหมด และเป็นไมเกรนทุกคืน(กลางวันไม่เป็นไมเกรน) เป้นมา3วันแร้วแต่ไม่ได้บอก อยากรู้ว่ามันเป็นผลข้างเคียงมาจากที่วินิจฉัยรึเปล่าค่ะ (อายุ19ปี น้ำหนัก80กก. สูง169ซม.ไม่มีโรคประจำตัว ไม่แพ้ยา ไม่สูบบุหรี่ ไม่กินเหล้า ไม่มีสารเสพติด มีแฟนแล้ว แฟนอยากมีลูกมากๆ ประจำเดือนมาไม่ปกติ)
สวัสดีค่ะ ถุงน้ำในรังไข่ คือ ถุงน้ำหรือซีสต์ที่เกิดขึ้นภายในรังไข่ข้างใดข้างหนึ่งหรือบริเวณรอบ ๆ รังไข่ ส่วนใหญ่จะไม่ทำให้เกิดอาการใด ๆ และสามารถหายได้เองโดยไม่ต้องรับการรักษา แต่หากถุงน้ำมีขนาดใหญ่ก็อาจทำให้เกิดอาการ เช่น ปวดท้องน้อย ท้องอืด ท้องเฟ้อ เป็นต้นอาการอื่นๆที่อาจเกิดจากถุงน้ำในรังไข่ได้เช่น ปวดแปลบหรือปวดตื้อ ๆ บริเวณท้องส่วนล่าง ปวดท้องน้อยก่อนหรือในระหว่างที่มีรอบเดือน ประจำเดือนมาไม่สม่ำเสมอ ท้องผูก ท้องอืด ท้องเฟ้อ เรอ อิ่มเร็ว คลื่นไส้และอาเจียน ปวดหลังส่วนล่างและบริเวณต้นขา เจ็บปวดขณะมีเพศสัมพันธ์ เจ็บเต้านม เป็นต้นจากอาการที่กล่าวมา บางอาการก็เข้าได้กับถุงน้ำรังไข่ แต่บางอาการเช่นใจสั่น เจ็บคอ ปวดหัวไมเกรน น่าจะไม่มีความเกี่ยวข้องค่ะการมีถุงน้ำในรังไข่อาจทำให้มีบุตรยากได้ หากต้องการมีบุตรควรปรึกษาสูตินรีแพทย์เพิ่มเติมเพื่อรักษาถุงน้ำในรังไข่ค่ะควรไปติดตามอาการกับสูตินรีแพทย์อย่างสม่ำเสมอ เนื่องจากแพทย์จะทำอัลตราซาวน์ติดตามขนาดของถุงน้ำในรังไข่เป็นระยะ ว่าโตเร็วผิดปกติหรือไม่ มีลักษณะที่คล้ายกับมะเร็งหรือเปล่า ถ้าใช่อาจจะต้องมีการรักษาด้วยการผ่าตัดและการตรวจชิ้นเนื้อต่อไป